《满庭芳（寿平交五十）》
宋代·彭止

月闰清秋，时逢诞节，画堂瑞气多多。遥瞻南极，瑞彩照盘坡。好多年才五十，身当贵、福比山河。无些事，方裙短揭，时复自高歌。

欢娱，当此际，香燃宝鸭，酒酌金荷。恣柳腰樱口，左右森罗。纵有人人捧拥，争得似、正面嫦娥。思量取，朱颜未老，好事莫蹉跎。

作者简介：彭止，字应期，自号漫者，崇安（今福建武夷山市）人。与辛弃疾同时。有《刻鹄集》，已佚。事见《万姓统谱》卷五四。